CELEX: 62011CN0464
Language: sk
Date: 2011-09-07 00:00:00
Title: Vec C-464/11: Návrh na začatie prejudiciálneho konania, ktorý podal Tribunale di Palermo — Sezione Distaccata di Bagheria (Taliansko) 7. septembra 2011 — Paola Galioto/Maria Guccione a i.

19.11.2011   
            
            
               SK
            
            
               Úradný vestník Európskej únie
            
            
               C 340/10
            
         Návrh na začatie prejudiciálneho konania, ktorý podal Tribunale di Palermo — Sezione Distaccata di Bagheria (Taliansko) 7. septembra 2011 — Paola Galioto/Maria Guccione a i.
   (Vec C-464/11)
   2011/C 340/18
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Tribunale di Palermo — Sezione Distaccata di Bagheria
   
      Účastníci konania pred vnútroštátnym súdom
   
   
      Žalobkyňa: Paola Galioto
   
      Žalovaní: Maria Guccione, Maria Piera Savona, Fabio Savona
   
      Prejudiciálne otázky
   
   
               1.
            
            
               Majú sa články 3 a 4 smernice 2008/52/ES (1) o účinnosti a kvalifikovanosti mediátora vykladať v tom zmysle, že obsahujú požiadavku, aby mediátor mal znalosti aj v právnej oblasti a aby výber mediátora zo strany zodpovedného zástupcu orgánu prebiehal s ohľadom na špecifické odborné znalosti a skúsenosti vo vzťahu k predmetu sporu?
            
         
               2.
            
            
               Má sa článok 1 smernice 2008/52/ES vykladať v tom zmysle, že obsahuje požiadavku, aby orgány mediácie, ktoré majú za cieľ uľahčiť prístup k alternatívnemu riešeniu sporov a podporovať riešenie sporov v priateľskom duchu, spĺňali kritériá miestnej príslušnosti?
            
         
               3.
            
            
               Má sa článok 1 smernice 2008/52/ES o vyváženom vzťahu medzi mediáciou a súdnym konaním a článok 3 písm. a), odôvodnenie č. 10 a odôvodnenie č. 13 smernice 2008/52/ES o absolútne kľúčovej úlohe dobrovoľnosti zmluvných strán, pokiaľ ide o vedenie procesu mediácie a rozhodnutie o jeho ukončení, vykladať v tom zmysle, že ak sa nedosiahne priateľská a spontánna dohoda, mediátor môže podať návrh na zmierovacie konanie okrem prípadu, ak ho zmluvné strany spoločne požiadajú, aby tak neurobil (lebo považujú za nutné ukončiť proces mediácie)?
            
         
      (1)  Ú. v. EÚ L 136, s. 3.